Source: http://muhaz.org/constitutive-act.html
Timestamp: 2020-07-09 01:58:08+00:00
Document Index: 10176548

Matched Legal Cases: ['Articolul 1', 'Articolul 2', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24', 'Articolul 25', 'Articolul 26', 'Articolul 27', 'Articolul 28', 'Articolul 29', 'Articolul 30', 'Articolul 31', 'Articolul 32', 'Articolul 33']

Yüklə 128.72 Kb.
ölçüsü 128.72 Kb.
S.C. KANDIA - EXCELENT S.A.
Actionarii societatii S.C. KANDIA - EXCELENT S.A. (“Societatea”):
AXIS INVESTMENTS LIMITED, cu sediul principal in Cipru, CY-1066 Nicosia, 3TH Dervis Street, Julia House;
Altii actionari, persoane fizice si juridce, conform extrasului din registrul actionarilor consolidat anexat
au hotarat ca prezentul document va constitui Actul Constitutiv al Societatii.
DENUMIREA, FORMA JURIDICA, SEDIUL SOCIAL, duratA
Articolul 1 Denumirea, emblema si limba oficiala
Denumirea Societatii este „KANDIA - EXCELENT” S.A..
Orice document public, factura, scrisoare sau publicatie eliberate de catre Societate vor cuprinde referiri cu privire la denumirea Societatii, urmata de cuvintele “societate pe actiuni” sau initialele “S.A.”, adresa sediului social, numarul de inregistrare in Registrul Comertului/codul unic de inregistrare si capitalul social subscris si varsat potrivit ultimei situatii financiare anuale aprobate.
Emblema/sigla Societatii este cea aprobata de actionari si inregistrata la Registrul Comertului, respectiv la Oficiul de Stat pentru Inventii si Marci.
Limba oficiala a Societatii este limba romana. Cu toate acestea si independent de limba romana, limba de lucru a actionarilor, a Consiliului de administratie sau a personalului in raporturile lor reciproce, cat si a Societatii in raporturile sale cu tertii va putea fi si limba engleza.
Articolul 2 Forma juridica
Societatea este o persoana juridica de drept roman, organizata ca societate pe actiuni detinuta public, avand capital exclusiv privat.
Societatea isi va desfasura activitatea in concordanta cu prevederile Actului Constitutiv, precum si cu dispozitiile Legii nr. 31/1990 privind societatile comerciale, republicata, cu modificarile ulterioare („Legea Societatilor Comerciale”), ale Ordonantei de Urgenta a Guvernului nr. 28/2002 privind valorile mobiliare, serviciile de investitii si pietele reglementate, aprobata prin Legea nr. 525/2002, cu modificarile ulterioare („Legea valorilor mobiliare”) si ale celorlate acte normative aplicabile societatilor comerciale pe actiuni detinute public din Romania.
Societatea are sediul social in Bucureşti, Soseaua Viilor nr. 20, sector 5.
Societatea are inregistrate ca puncte de lucru si urmatoarele puncte de lucru, situate in:
Bucuresti, Soseaua Viilor 20, sector 5 ;
Bucuresti, Soseaua Viilor Viilor nr. 15, sector 5 ;
Bucuresti, Strada Samoil Vulcan nr.12, sector 5;
Bucuresti, Bulevardul Pache Protopopescu nr. 105, sector 2 (cod CAEN 5224 – comert cu amanuntul al painii, produselor de patiserie si zaharoaselor);
Bucuresti, Bulevardul Iuliu Maniu nr. 12, sector 6 (cod CAEN 5224 – comert cu amanuntul al painii, produselor de patiserie si zaharoaselor);
Bucuresti, Strada. C-tin. Radulescu Motru nr. 13, sector 4 (cod CAEN 5224 – comert cu amanuntul al painii, produselor de patiserie si zaharoaselor);
Depozit de produse finite – Bucuresti, Sos. Pipera-Tunari nr. 206, com. Voluntari, jud. Ilfov
Timisoara, str. Iancu Vacarescu nr.1-5, judetul Timis.
Sediul social poate fi mutat in oricare alte locatii din Romania prin hotararea Adunarii Generale Extraordinare a Actionarilor Societatii, luata in conformitate cu prevederile prezentului Act Constitutiv.
Societatea poate infiinta oricare tipuri de sediii secundare e.g. sucursale, agentii, subunitati de productie, reprezentante, birouri de comercializare, in orice locatie din tara si/sau din strainatate, cu respectarea legii romane.
Durata Societatii este nelimitata, incepand cu data inregistrarii in Registrul Comertului.
OBIECTUL DE ACTIVITATE . ACTIVITATEA.
Articolul 5 Obiectul de activitate. Activitatea.
Domeniul principal de activitate al Societatii este: fabricarea altor produse alimentare – cod CAEN 158.
Activitatea ce formeaza obiectul principal de activitate este: fabricarea produselor din cacao, a ciocolatei si a produselor zaharoase – cod CAEN 1584.
De asemenea, Societatea va putea desfasura si urmatoarele activitati secundare:
(cod CAEN) 1532 Fabricarea sucurilor de fructe şi legume;
1533 Prelucrarea şi conservarea fructelor şi legumelor;
1541 Fabricarea uleiurilor şi grăsimilor brute;
1542 Fabricarea uleiurilor şi a grăsimilor rafinate;
1543 Fabricarea margarinei şi produselor comestibile similare;
1551 Fabricarea produselor lactate şi a brânzeturilor;
1561 Fabricarea produselor de morărit;
1562 Fabricarea amidonului şi a produselor din amidon;
1581 Fabricarea pâinii; fabricarea produselor proaspete de patiserie;
1582 Fabricarea biscuiţilor, pişcoturilor şi altor produse similare;
1583 Fabricarea zahărului;
1585 Fabricarea macaroanelor, tăiţeilor, cuş-cuş-ului şi a altor produse făinoase similare;
1586 Prelucrarea ceaiului şi cafelei;
1587 Fabricarea condimentelor;
1588 Fabricarea preparatelor alimentare omogenizate şi alimentelor dietetice;
1598 Producţia de ape minerale şi băuturi răcoritoare nealcoolice;
2030 Fabricarea de elemente de dulgherie şi tâmplărie pentru construcţii;
2040 Fabricarea ambalajelor din lemn;
2121 Fabricarea hârtiei şi cartonului ondulat şi a ambalajelor din hârtie sau carton;
2522 Fabricarea articolelor de ambalaj din material plastic;
2872 Fabricarea ambalajelor din metale uşoare;
2211 Editarea cărţilor;
2212 Editarea ziarelor;
2213 Editarea revistelor şi periodicelor;
2214 Editarea înregistrărilor sonore;
2222 Alte activităţi de tipărire n.c.a.;
2223 Legătorie;
2224 Servicii pregătitoare pentru pretipărire;
2225 Alte lucrări de tipografie;
2231 Reproducerea înregistrărilor audio;
2232 Reproducerea înregistrărilor video;
2233 Reproducerea înregistrărilor informatice;
2921 Fabricarea cuptoarelor industriale şi arzătoarelor;
2922 Fabricarea echipamentelor de ridicat şi manipulat;
2923 Fabricarea echipamentelor industriale de ventilaţie şi frigorifice (cu excepţia celor pentru uz casnic);
2924 Fabricarea altor echipamente de utilizare generală;
2953 Fabricarea utilajelor pentru prelucrarea produselor alimentare, băuturilor şi tutunului;
2956 Fabricarea altor maşini şi utilaje specifice;
3001 Fabricarea maşinilor de birou;
3002 Fabricarea calculatoarelor şi a altor echipamente electronice;
3710 Recuperarea deşeurilor şi resturilor metalice reciclabile;
3720 Recuperarea deşeurilor şi resturilor nemetalice reciclabile;
4511 Demolarea construcţiilor, terasamente şi organizare de şantiere;
4521 Construcţii de clădiri şi lucrări de geniu;
4522 Lucrări de învelitori, şarpante şi terase la construcţii;
4523 Construcţii de autostrăzi, drumuri, aerodroame şi baze sportive;
4524 Construcţii hidrotehnice;
4525 Alte lucrări speciale de construcţii;
4531 Lucrări de instalaţii electrice;
4532 Lucrări de izolaţii şi protecţie anticorozivă;
4533 Lucrări de instalaţii tehnico-sanitare;
4534 Alte lucrări de instalaţii;
4542 Lucrări de tâmplărie şi dulgherie;
4543 Lucrări de pardosire şi placare a pereţilor;
4544 Lucrări de vopsitorie, zugrăveli şi montări de geamuri;
4545 Alte lucrări de finisare;
5010 Comerţ cu autovehicule;
5020 Întreţinerea şi repararea autovehiculelor;
5040 Comerţ cu motociclete, piese şi accesorii aferente, şi reparaţii;
5050 Comerţ cu amănuntul al carburanţilor pentru autovehicule;
5111 Intermedieri în comerţul cu materii prime agricole, animale vii, materii prime textile şi cu semiproduse;
5112 Intermedieri în comerţul cu combustibili, minerale, şi produse chimice pentru industrie;
5113 Intermedieri în comerţul cu material lemnos şi de construcţii;
5114 Intermedieri în comerţul cu maşini, echipamente industriale, nave şi avioane;
5115 Intermedieri în comerţul cu mobilă, articole de menaj şi de fierărie;
5117 Intermedieri în comerţul cu produse alimentare, băuturi şi tutun;
5118 Intermedieri în comerţul specializat în vânzarea produselor cu caracter specific, n.c.a.;
5119 Intermedieri în comerţul cu produse diverse;
5121 Comerţ cu ridicata al cerealelor, seminţelor şi furajelor;
5125 Comerţ cu ridicata al tutunului neprelucrat;
5133 Comerţ cu ridicata al produselor lactate, ouălor, uleiurilor şi grăsimilor comestibile;
5134 Comerţ cu ridicata al băuturilor;
5135 Comerţ cu ridicata al produselor din tutun;
5136 Comerţ cu ridicata al zahărului, ciocolatei şi produselor zaharoase;
5137 Comerţ cu ridicata cu cafea, ceai, cacao şi condimente;
5138 Comerţ cu ridicata, specializat, al altor alimente, inclusiv peşte, crustacee şi moluşte;
5139 Comerţ cu ridicata, nespecializat, de produse alimentare, băuturi şi tutun;
5143 Comerţ cu ridicata al aparatelor electrice şi de uz gospodăresc, al aparatelor de radio şi televizoarelor;
5144 Comerţ cu ridicata al produselor din ceramică, sticlărie, tapete şi produse de întreţinere;
5145 Comerţ cu ridicata al produselor cosmetice şi de parfumerie;
5146 Comerţ cu ridicata al produselor farmaceutice;
5147 Comerţ cu ridicata al altor bunuri de consum, nealimentare, n.c.a.;
5151 Comerţ cu ridicata al combustibililor solizi, lichizi şi gazoşi şi al produselor derivate;
5152 Comerţ cu ridicata al metalelor şi minereurilor metalice;
5153 Comerţ cu ridicata al materialului lemnos şi de construcţii;
5154 Comerţ cu ridicata al echipamentelor şi furniturilor de fierărie pentru instalaţii sanitare şi de încălzire;
5155 Comerţ cu ridicata al produselor chimice;
5156 Comerţ cu ridicata al altor produse intermediare;
5157 Comerţul cu ridicata al deşeurilor şi resturilor;
5181 Comerţ cu ridicata al maşinilor-unelte;
5183 Comerţ cu ridicata al maşinilor pentru industria textilă şi al maşinilor de cusut şi de tricotat;
5184 Comerţ cu ridicata al calculatoarelor, echipamentelor periferice şi software-ului;
5185 Comerţ cu ridicata al altor maşini şi echipamente de birou;
5186 Comerţ cu ridicata al altor componente şi echipamente electronice;
5187 Comerţ cu ridicata al altor aparaturi utilizate în industrie, comerţ şi transporturi;
5188 Comerţ cu ridicata al maşinilor, accesoriilor şi uneltelor agricole, inclusiv al tractoarelor;
5190 Comerţ cu ridicata al altor produse;
5211 Comerţ cu amănuntul în magazine nespecializate, cu vânzare predominantă de produse alimentare, băuturi şi tutun;
5212 Comerţ cu amănuntul în magazine nespecializate, cu vânzare predominantă de produse nealimentare;
5221 Comerţ cu amănuntul al fructelor şi legumelor proaspete;
5222 Comerţ cu amănuntul al cărnii şi al produselor din carne;
5223 Comerţ cu amănuntul al peştelui, crustaceelor şi moluştelor;
5224 Comerţ cu amănuntul al pâinii, produselor de patiserie şi produselor zaharoase;
5225 Comerţ cu amănuntul al băuturilor;
5226 Comerţ cu amănuntul al produselor din tutun;
5227 Comerţ cu amănuntul, în magazine specializate, al produselor alimentare;
5231 Comerţ cu amănuntul al produselor farmaceutice;
5233 Comerţ cu amănuntul al produselor cosmetice şi de parfumerie;
5244 Comerţ cu amănuntul al mobilei, al articolelor de iluminat şi al altor articole de uz casnic;
5245 Comerţ cu amănuntul al articolelor şi aparatelor electro-menajere, al aparatelor de radio şi televizoarelor;
5246 Comerţ cu amănuntul cu articole de fierărie, cu articole din sticlă şi cu cele pentru vopsit;
5247 Comerţ cu amănuntul al cărţilor, ziarelor şi articolelor de papetărie;
5248 Comerţul cu amănuntul, în magazine specializate, al altor produse n.c.a.;
5250 Comerţ cu amănuntul al bunurilor de ocazie vândute prin magazine;
5261 Comerţ cu amănuntul prin corespondenţă;
5262 Comerţ cu amănuntul prin standuri şi pieţe;
5263 Comerţ cu amănuntul care nu se efectuează prin magazine;
5521 Tabere de tineret şi refugii montane;
5522 Campinguri, inclusiv parcuri pentru rulote;
5530 Restaurante;
5540 Baruri;
5551 Cantine;
5552 Alte unităţi de preparare a hranei;
6010 Transporturi pe calea ferată;
6021 Alte transporturi terestre de călători, pe bază de grafic;
6022 Transporturi cu taxiuri;
6023 Transporturi terestre de călători, ocazionale;
6024 Transporturi rutiere de mărfuri;
6110 Transporturi maritime şi de coastă;
6120 Transporturi pe căi navigabile interioare;
6210 Transporturi aeriene după grafic;
6220 Transporturi aeriene ocazionale;
6230 Transporturi spaţiale;
6321 Alte activităţi anexe transporturilor terestre;
6322 Alte activităţi anexe transporturilor pe apă;
6323 Alte activităţi anexe transporturilor aeriene;
6330 Activităţi ale agenţiilor de voiaj şi a tur-operatorilor; activităţi de asistenţă turistică n.c.a.;
6340 Activităţi ale altor agenţii de transport;
6412 Alte activităţi de curier (altele decât cele de poştă naţională);
6420 Telecomunicaţii;
7011 Dezvoltare (promovare) imobiliară;
7012 Cumpărarea şi vânzarea de bunuri imobiliare proprii;
7020 Închirierea şi subînchirierea bunurilor imobiliare proprii sau închiriate;
7110 Închirierea autoturismelor şi utilitarelor de capacitate mică;
7121 Închirierea altor mijloace de transport terestru;
7132 Închirierea maşinilor şi echipamentelor pentru construcţii, fără personal de deservire aferent;
7133 Închirierea maşinilor şi echipamentelor de birou, inclusiv a calculatoarelor;
7210 Consultanţă în domeniul echipamentelor de calcul (hardware);
7221 Editare de programe;
7222 Consultanţă şi furnizare de alte produse software;
7230 Prelucrarea informatică a datelor;
7240 Activităţi legate de bazele de date;
7250 Întreţinerea şi repararea maşinilor de birou, de contabilizat şi a calculatoarelor;
7260 Alte activităţi legate de informatică;
7413 Activităţi de studiere a pieţei şi de sondaj;
7414 Activităţi de consultanţă pentru afaceri şi management;
7415 Activităţile de management ale holdingurilor;
7420 Activităţi de arhitectură, inginerie şi servicii de consultanţă tehnică legate de acestea;
7430 Activităţi de testări şi analize tehnice;
7440 Publicitate;
7450 Selecţia şi plasarea forţei de muncă;
7481 Activităţi fotografice;
7482 Activităţi de ambalare;
7485 Activităţi de secretariat şi traducere;
7487 Alte activităţi de servicii prestate în principal întreprinderilor;
8042 Alte forme de învăţământ;
9211 Producţia de filme cinematografice şi video;
9220 Activităţi de radio şi televiziune;
9272 Alte activităţi recreative.
Societatea isi va putea realiza obiectul de activitate, direct sau indirect, cu respectarea legii si prevederilor prezentului Act constitutiv, prin desfasurarea oricarei activitati in legatura cu cele prevazute la art. 5.2. – 5.3. de mai sus, dupa cum urmeaza:
constituirea, impreuna cu alte societati comerciale sau cu organisme publice si/sau private, de consortii, asocieri temporare de intreprinderi, asociatii, parteneriate etc., sub orice forma considerata utila, in scopul realizarii obiectului de activitate;
participarea la orice operatiune, direct sau indirect, in nume propriu sau pe seama tertilor, fie singura, fie impreuna cu terti, prin crearea de societati si/sau grupuri noi, prin aport, comandita, subscriere, participare, fuziune, alianta, asociere in participatiune, oricare alta forma de asociere permisa de lege sau prin luare sau dare in locatiune sau alta forma a oricaror bunuri sau drepturi;
efectuarea, in general, a oricarei operatiuni civile sau comerciale, legata direct sau indirect de unul din activitatile specificate sau de orice obiect similar sau conex de natura sa favorizeze dezvoltarea Societatii.
Societatea va putea participa la constituirea altor persoane juridice sau alte entitati fara personalitate juridica straine, potrivit legilor romane si a dispozitiilor legale incidente teritorial.
CAPITALUL SOCIAL.ACTIUNI. DREPTURI REZULTAND DIN ACTIUNI.
Articolul 6 Capitalul social
6.1. Capitalul social al Societatii este exprimat in lei (ROL) si poate fi varsat atat in lei cat si in valuta.
Capitalul social total al Societatii, subscris si varsat integral, este de 120.632.340.000 lei (din care 10.000.000 USD), din care 55.712.778.356 lei (6.116.437 USD si 6.765.000 lei) contravaloarea aportului in natura.
Capitalul social este impartit in 120.632.340 actiuni nominative, fiecare avand o valoare nominala de 1.000 lei.
Articolul 7 Structura actionariatului si aportul la capital
In considerarea statutului de societate detinuta public, emitenta de actiuni liber transferabile, structura actionariatului Societatii opozabila tertilor este aceea inregistrata si rezultata din registrul actionarilor care va fi tinut de societatea de registru.
Articolul 8 Actiuni. Cesiunea actiunilor
Actiunile Societatii sunt nominative şi se emit în forma dematerializata, prin inscriere in cont.
Evidenta actiunilor si actionarilor va fi tinuta de o societate de registru autorizata, in conditiile legii. Societatea de registru este selectata si numita de catre Consiliul de administratie.
Dovada calitatii de actionar al Societatii se face in baza inregistrarilor din registrul actionarilor sau, dupa caz, prin certificat de actionar, eliberat de societatea de registru care tine si opereaza registrul actionarilor, document ce va purta mentiunile prevazute de lege.
Actiunile Societatii vor avea aceeasi valoare, conferind detinatorilor drepturi egale pentru fiecare actiune. Cu toate acestea si strict in conditiile legii, Adunarea Generala Extraordinar a Actionarilor Societatii va putea aproba emiterea unor categorii de actiuni preferentiale, care confera detinatorilor drepturi diferite. Adunarea Generala Extraordinara a Actionarilor este abilitata sa decida cu privire conversia actiunilor preferentiale in actiuni ordinare si viceversa, in conditiile legii.
Actiunile sunt indivizibile. In situatia in care o actiune devine proprietatea comuna a mai multe persoane, acestea isi vor desemna un reprezentant unic pentru drepturilor ce decurg din actiuni. Societatea nu va fi obligata sa inregistreze transferul catre astfel de persoane inainte ca un reprezentant al acestora sa fie numit.
Actiunile Societatii sunt liber transferabile, in conditiile legii. Actiunile sunt tranzactionate exclusiv pe o piata reglementata. Retragerea de la tranzactionare precum si schimbarea pietei reglementate cu alta din Romania sau din strainatate vor fi de competenta Adunarii Generale Extraordinare a Actionarilor.
Cu exceptia cazurilor expres prevazute de lege, orice operatiune translativa de proprietate privind actiunile Societatii sau drepturile decurgand din acestea se va desfasura pe piata reglementata, in conditiile prevazute de lege si de regulamentele pietei reglementate.
Transferul dreptului de proprietate asupra actiunilor emise de Societate are loc la momentul inregistrarii dobanditorului in registrul actionarilor.
Constituirea, modificarea sau stingerea uzufructului, garantiilor mobiliare si a oricaror alte sarcini ori masuri de indisponibilizare, avand ca obiect actiunile se inscriu in registrul actionarilor, cu efect de la data inscrierii.
Articolul 9 Drepturile si obligatiile care rezulta din actiuni
Detinatorii valorilor mobiliare trebuie sa isi exercite drepturile conferite de acestea cu buna-credinta, cu respectarea drepturilor si a intereselor legitime ale celorlalti detinatori si a interesului prioritar al societatii comerciale emitente, in caz contrar fiind raspunzatori pentru daunele provocate.
Fiecare actiune subscrisa si integral platita de actionari confera acestora dreptul la un vot in adunarea generala a actionarilor, dreptul de a alege si de a fi ales in organele de conducere, dreptul de a participa la distribuirea beneficiilor, respectiv la celelate drepturi prevazute in Actul constitutiv. Detinerea actiunii implica adeziunea de drept la prezentul Act Constitutiv.
Exercitiul dreptului de vot este suspendat pentru actiunile subscrise si neachitate la scadenta.
Actionarii inregistrati la data de referinta aferenta Adunarii Generale Ordinare de stabilire a dividendului au dreptul de a incasa dividendul cuvenit in termenul hotarat de aceasta adunare. Acest termen nu va putea fi mai mare de 6 luni de la data adunarii generale a actionarilor de stabilire a dividendului.
Actionarii au dreptul la o informare corecta din partea reprezentantilor Societatii.
Orice actionar poate dispune in tot sau in parte de drepturile conferite de actiunile detinute, cu respectarea restrictiilor prevazute de lege. Drepturile decurgand din calitatea de actionar vor putea fi tranzactionate in conditiile prevazute de lege si regulementele pietei, daca Adunarea Generala Extraordinara a Actionarilor decide in acest sens. Tranzactionarea acestor drepturi va fi realizata pe aceeasi piata reglementata pe care sunt tranzactionate si actiunile.
Societatea poate dobandi propriile sale actiuni, in conditiile prevazute de Legea Societatilor Comerciale.
Obligatiile Societatii sunt garantate in limita activelor sale si fiecare actionar este tinut responsabil numai in limita contributiei subscrise a acestuia la capitalul social al Societatii.
Articolul 10 Majorarea capitalului social al Societatii
Capitalul social al Societatii se va majora potrivit dispozitiilor relevante ale Legii Societatilor Comerciale, Legii Valorilor Mobiliare si ale prezentului Act Constitutiv.
emisiunea de noi actiuni noi;
majorarea valorii nominale a actiunilor existente in schimbul unor noi aporturi in numerar si/sau in natura; aporturile in natura sunt permise doar in conditiile expres prevazute de Legea Valorilor Mobiliare
Majorarea capitalului social prin noi aporturi, in numerar sau in natura, se face cu acordarea dreptului de preferinta tuturor actionarilor societatii. Hotararea Adunarii Generale Extraordinare pentru majorarea capitalului social se va publica in Monitorul Oficial al Romaniei, Partea a IV-a, acordandu-se pentru exercitiul dreptului de preferinta un termen de cel putin o luna, cu incepere din ziua publicarii.
Adunarea Generala Extraordinara a Actionarilor poate decide retragerea dreptului de preemptiune al actionarilor in ceea ce priveste o anumita majorare a capitalului social, in conditiile legii. Intr-un astfel de caz, Adunarea Generala Extraordinara a Actionarilor va arata in hotararea sa motivele majorarii capitalului social (incluzand motivele retragerii dreptului de preemptiune al actionarilor), persoanele carora le vor fi acordate noile actiuni emise, pretul de vanzare si criteriile in functie de care un astfel de pret a fost stabilit.
Actiunile emise la majorarea capitalului social prin aport in numerar vor trebui platite integral la data subscrierii acestora.
Orice hotarare continand o decizie de majorare a valorii capitalului social al Societatii va avea efect si va fi valabila numai in masura in care a fost adusa la indeplinire in decurs de 1 an de la data hotararii.
Articolul 11 Reducerea capitalului social al Societatii
Capitalul social al Societatii poate fi redus in conformitate cu prevederile relevante ale Legii Societatilor Comerciale si ale prezentului Act Constitutiv
dobandirea de catre Societate a propriilor actiuni, urmata de anularea lor .
restituirea catre actionari a unei cote-parti din aporturi, proportionala cu reducerea capitalului social si calculata egal pentru fiecare actiune;
Orice reducere a capitalului social al Societatii poate avea loc numai dupa expirarea unei perioade de doua 2 luni de la publicarea in Monitorul Oficial a hotararii privind reducerea capitalului social al Societatii.
ADUNARILE GENERALE ALE ACTIONARILOR. ATRIBUTII.
CONVOCARE. organiZARE SI DESFASURARE. vot.
Articolul 12 Cadrul general
Adunările Generale ale Actionarilor sunt fie ordinare fie extraordinare. Adunarile generale ale actionarilor vor avea loc la sediul social al Societatii sau la orice alta locatie indicata prin convocare.
Fiecare actionar are dreptul sa participe la Adunarile Generale ale Actionarilor, personal sau prin intermediul unui reprezentant autorizat potrivit legii si prezentului Act Constitutiv.
Accesul actionarilor inscrisi in registrul actionarilor la data de referinta, in locul in care se desfasoara Adunarea Generala a Actionarilor, este permis prin simpla proba a identitatii acestora, facuta, in cazul actionarilor persoane fizice, cu actul de identitate sau, in cazul persoanelor juridice si al actionarilor persoane fizice reprezentate, cu imputernicirea data persoanei fizice care le reprezinta si cu actul de identitate al acesteia.
Reprezentarea actionarilor in Adunarea Generala a Actionarilor se va putea face si prin alte persoane decat actionari, cu exceptia administratorilor, pe baza de procura speciala autentificata.
Hotararile luate de adunarea generala in limitele legii sau actului constitutiv sunt obligatorii chiar si pentru actionarii care nu au luat parte la adunare sau au votat contra.
Articolul 13 Atributiile, competentele si functiile Adunarilor Generale ale Actionarilor
Adunarea Generală a Acţionarilor este organul suprem de conducere al Societăţii, care decide asupra activităţii acesteia şi asupra politicii ei comerciale şi economice.
Adunarea Generala Ordinara a Societatii se va tine o data pe an, in cel mult 4 luni de la incheierea exercitiului financiar si ori de cate ori este necesar si are următoarele competenţe, atribuţii şi funcţii:
discută, aprobă sau modifică situaţiile financiare anuale după analizarea rapoartelor administratorilor si ale auditorului financiar;
stabileşte dividendele;
alege membrii Consiliului de administratie si ii revoca din functie;
alege auditorul financiar, pe baza propunerilor Consiliului de administratie;
stabileşte nivelul remuneraţiilor membrilor Consiliului de administratie si a auditorului financiar;
evaluează performanţele administratorilor şi îi descarcă de răspundere;
hotărăşte cu privire la acţionarea în justiţie a administratorilor si/sau a auditorului, pentru pagube pricinuite Societăţii;
stabileşte bugetul de venituri şi cheltuieli şi programul de activitate/planul de afaceri;
hotărăşte în orice alte probleme privind Societatea, conform atribuţiilor legale, cu condiţia ca aceste probleme să se afle pe ordinea de zi a Adunării Generale Ordinare.
Adunarea Generală Extraordinară se va tine ori de cate ori este necesar si va hotărî cu privire la:
schimbarea sediului Societăţii;
modificarea obiectului de activitate a Societăţii;
majorarea capitalului social al Societăţii;
reducerea capitalului social al Societăţii;
fuziunea cu alte societăţi sau divizarea Societăţii;
dizolvarea anticipată a Societăţii;
conversia claselor de acţiuni dintr-o clasă în alta;
conversia obligaţiunilor dintr-o clasă în altă clasă sau în acţiuni;
orice modificări ale Actului Constitutiv, cu exceptia modificarilor operate ca urmare a deciziilor delegate catre Consiliului de administratie e.g., infiintarea sau desfiintarea sediilor secundare;
orice alte hotărâri ce necesită aprobarea Adunării Generale Extraordinare.
Articolul 14 Convocarea Adunarii Generale a Actionarilor
Convocarea Adunarii Generale a Acţionarilor va fi facuta de Presedintele Consiliului de administratie sau de catre alt administrator desemnat de acesta sau de catre Consiliul de administratie, ori de cate ori va fi nevoie.
Convocarea Adunarii Generale se face de catre Presedinte si la cererea unui actionar ce detine minimum 5% din totalul de actiuni/drepturi de vot, cu includerea pe ordinea de zi a tuturor aspectelor specificate in cererea formulata. In acest caz, adunarea va avea in termen de 1 luna de la data inregistrarii cererii.
Convocarea Adunarii Generale a Actionarilor se va face prin publicarea convocatorului in Monitorul Oficial, Partea a IV-a si intr-un ziar de larga raspandire.
Termenul de intrunire al Adunarii Generale a Actionarilor va fi de cel putin 15 zile de la data publicarii convocarii.
Convocarea va cuprinde locul si data tinerii adunarii precum si ordinea de zi, data de referinta si toate problemele care vor face obiectul dezbaterii adunarii. Cand pe ordinea de zi figureaza propuneri pentru modificarea actului constitutiv, convocarea va trebui sa cuprinda textul integral al propunerilor.
In instiintarea pentru prima adunare generala se va fixa ziua si ora pentru cea de-a doua adunare daca cea dintai nu s-ar putea tine. A doua adunare nu se poate intruni in chiar ziua fixata pentru prima adunare.
Daca ziua pentru a doua adunare generala nu este mentionata in instiintarea pentru prima adunare, termenul de intrunire va fi de minimum de 8 zile de la data publicarii noii convocari.
Articolul 15 Conditii de cvorum si vot
Pentru validitatea deliberarii in cadrul Adunarii Generale Ordinare a Actionarilor, este necesara prezenta actionarilor (personal sau prin imputernicit) care sa reprezinte cel putin jumatate din capitalul social iar hotararile vor fi adoptate cu votul actionarilor ce detin majoritatea (peste 50%) din capitalul social reprezentat in respectiva adunare.
Pentru validitatea deliberarii in cadrul Adunarii Generale Extraordinare a Actionarilor, este necesara prezenta actionarilor (personal sau prin imputernicit) care sa reprezinte cel putin trei patrimi (75%) din capitalul social iar hotararile vor fi adoptate cu votul actionarilor ce detin majoritatea absoluta (peste 50%) din intregul capital social al Societatii.
Conditiile de cvorum si vot prevazute la art. 15.1. si 15.2. de mai sus se aplica indiferent daca Adunarea Generala a Actionarilor se desfasoara la prima sau a doua convocare.
Articolul 16 Desfasurarea sedintelor Adunarii Generale a Actionarilor
Nici o activitate, cu excepţia desemnării preşedintelui şi a secretarului şedinţei respective (şi a unuia sau mai multor secretari tehnici, după caz) nu se va desfăşura în cadrul Adunărilor Generale ale Actionarilor decât în cazul în care condiţiile de cvorum sunt îndeplinite la începerea şedinţei.
Dacă în termen de 60 de minute de la ora stabilită pentru desfăşurarea Adunarii Generale a Actionarilor (sau orice alt termen acordat de preşedintele adunării) nu se întruneşte cvorumul sau dacă, pe parcursul şedinţei, cvorumul nu mai este întrunit, adunarea va fi amanata pentru o altă zi, cu specificarea în convocare a acesteia ,a orei si a locului stabilite.
Sedinta adunarii va fi deschisa si va fi condusa de Presedintele Consiliului de administratie sau de catre alta persoana desemnata de acesta.
La sedinta adunarii va fi invitat sa participe si auditorul financiar al Societatii.
Cu acordul actionarilor, Preşedintele Consiliului de administraţie va desemna din randul actionarilor 1-3 secretari care vor îndeplinirea formalităţilor cerute de lege pentru desfăşurarea şedinţei şi vor redacta procesul verbal al acesteia. Presedintele va putea desemna, dintre functionarii societatii, unul sau mai multi secretari tehnici, care sa ia parte la executarea operatiunilor anterior mentionate.
Dupa constatarea indeplinirii cerintelor legale si a prevederilor actului constitutiv pentru tinerea adunarii generale, se intra in ordinea de zi.
Procesul verbal al sedintei adunarii, semnat de Presedinte si secretar, va constata indeplinirea formalitatilor de convocare, data si locul adunarii generale, actionarii semnificativi prezenti, numarul actionarilor si actiunilor din adunare, dezbaterile in rezumat, hotararile luate, iar la cererea actionarilor, declaratiile facute de ei in sedinta. Acest proces-verbal va fi trecut in registrul adunarilor generale.
Articolul 17 Exercitarea votului
Actionarii exercita dreptul lor de vot in adunarea generala, proportional cu numarul actiunilor pe care le poseda, cu exceptia actionarilor detinatori ai actiunilor prevazute la art. 9.3. de mai sus.
Hotararile adunarilor generale se iau prin vot deschis, cu exceptia prevazuta la art. 17.3 de mai jos.
Votul secret este obligatoriu pentru alegerea membrilor consiliului de administratie si al auditorului, pentru revocarea lor si pentru luarea hotararilor referitoare la raspunderea administratorilor.
Administratorii nu pot vota, in baza actiunilor pe care le poseda, nici personal, nici prin mandatar, descarcarea gestiunii lor sau o problema in care persoana sau administratia lor ar fi in discutie. Ei vor putea vota insa situatia financiara anuala daca, detinand cel putin jumatate din participarea la capitalul social, nu se poate forma majoritatea legala fara votul lor.
Actionarul care, intr-o anumita operatiune, are, fie personal, fie ca reprezentant al unei alte persoane, un interes contrar aceluia al societatii, va trebui sa se abtina de la deliberarile privind acea operatiune. Actionarul care contravine acestei dispozitii este raspunzator de daunele produse societatii, daca, fara votul sau, nu s-ar fi obtinut majoritatea ceruta.
Articolul 18 Formalitati
Pentru a fi opozabile tertilor, hotararile adunarii generale vor fi depuse in termen de 15 zile la Oficiul Registrului Comertului, spre a fi mentionate in registru si publicate in Monitorul Oficial.
In cazul in care hotararile implica modificarea actului constitutiv, se va putea publica numai actul aditional cuprinzand textul integral al clauzelor modificate.
Hotararile nu vor putea fi executate mai inainte de aducerea la indeplinire a formalitatilor prevazute mai sus.
ADMINISTRArEA SOCIETATII. CONSILIUL DE ADMINISTRATIE. ACTIVITATEA CURENTA
Articolul 19 Cadrul general.
Administrarea si conducerea Societatii va fi asigurata de un Consiliu de administratie format din 3 – 9 membri. Actualmente, Consiliul de administratie al Societatii este format din 5 membri, dupa cum urmeaza:
George Sorin Alexandrescu – cetatean roman, nascut in Bucuresti, la 28.08.1973, domiciliat in Bucuresti, str. Prof. Dr. Stefan S.Nicolau nr.9, bl.G3, sc.C, et.1, ap.16, sector 3 – Presedinte;
Donald Sharpe – cetatean britanic, nascut in Canada, Toronto, la 23.02.1948, domiciliat in Austria, Viena, str. Graf Starhember – Casse 34/5, cod postal A-1040 – membru;
Peter Weinzierl – cetatean austriac, nascut in Austria, Viena, la 25.07.1965, domiciliat in Laxemburger Strase 351, 1010 Viena, Austria – membru;
Alexandru Bunea – cetatean roman, nascut in Produlesti-Dambovita, la 02.02.1948, domiciliat in Bucuresti, str. Tatulesti, nr. 1, bl.103, sc. B, ap.16, sector 4 – membru;
[●] (conform deciziei AGA ordinara) – membru;
Administratorii sunt numiti sau inlocuiti exclusiv de Adunarea Generala Ordinara pentru un mandat de 1 an si sunt temporari si revocabili.
Administratorii trebuie sa indeplineasca conditiile cerute de lege pentru a fi numiti in aceasta calitate.
Administratorii au drepturile si obligatiile prevazute prin Actul Constitutiv, lege si contractul de administrare.
Consiliul de administratie este condus de un Presedinte, care poate fi cetatean roman su strain, actionar sau neactionar. Presedintele are dreptul de a reprezenta Societatea si de a o angaja patrimonial fata de tertii. Presedintele poate fi si Director General.
Articolul 20 Atributiile si competentele Consiliului de Administratie
Consiliul de administratie va avea urmatoarele atributii si competente:
sa transpuna in fapt hotararile Adunarii Generale a Actionarilor;
sa elaboreze si sa prezinte Adunarii Generale a Actionarilor raportul pe anul financiar incheiat, proiectele situatiilor financiare, bugetului de venituri si cheltuieli si alte rapoarte prevazute de lege;
sa aprobe structura organizatorica a Societatii, regulamentul de organizare si functionare ale acesteia, regulile de conduita si etica profesionala ale personalului societatii precum si mecanismele de control interne;
sa decida cu privire la politica economica si de personal si sa elaboreze planul de afaceri;
sa hotarasca infiintarea oricarui sediu secundar al Societatii, inclusiv sucursale, atat in Romania cat si in strainatate;
sa aprobe infiintarea de filiale sau participarea Societatii la societati comerciale sau alte entitati romane sau straine;
sa aprobe numirea si inlocuirea conducerii executive a Societatii si sarcinile ce le revin directorilor executivi;
sa decida cu privire la orice operatiune privind administrarea si functionarea Societatii, cu exceptia acelora date in competenta Adunarii Generale a Actionarilor prin prezentului Act Constitutiv.
Consiliul de administratie poate delega o parte din puterile sale unui comitet de directie, compus din 3 administratori.
Articolul 21 Sedintele Consiliului de administratie
Sedintele Consiliului de administratie au loc la sediul social sau in alt loc comunicat de Presedinte.
Sedintele vor fi convocate de Presedinte cu cel putin 3 zile lucratoare inainte prin fax, scrisoare recomandata, curier sau e-mail. La sedinte va putea fi invitat si auditorul Societatii.
Pentru valabilitatea deciziilor Consiliului de administratie este necesara prezenta a cel putin jumatate din numarul administratorilor iar votul va fi luat cu majoritatea absoluta a administratorilor prezenti.
Administratorii care nu pot participa la sedintele Consiliului de administratie isi pot exprima votul inclusiv prin corespondenta. De asemenea, un administrator poate imputernici expres un alt administrator sa il reprezinte in cadrul sedintei.
In cazuri urgente, Consiliul de administratie va putea lua decizii si prin telefon. Urgenta se apreciaza exclusiv de Presedinte. Dezbaterile vor fi rezumate intr-un proces-verbal, semnat de membrii prezenti sau de Presedinte si contrasemnat ulterior de membrii absenti.
Administratorul care are intr-o anumita operatiune, direct sau indirect, interese contrare intereselor societatii trebuie sa ai instiinteze despre aceasta pe ceilalti administratori si pe auditorii financiari si sa nu ia parte la nici o deliberare privitoare la aceasta operatiune. Exceptiile de la aceasta regula sunt cele expres prevazute de lege iar nerespectarea interdictiei atrage raspunderea administratorului.
Daca Presedintele nu poate sau ii este interzis sa participe la vot, ceilalti membri ai Consiliului de administratie vor putea alege un presedinte de sedinta care va avea aceleasi drepturi ca si Presedintele in functie.
La fiecare sedinta se va intocmi un proces-verbal, care va cuprinde ordinea deliberarilor, deciziile luate, numarul de voturi intrunite si opiniile separate.
Articolul 22 Activitatea curenta
Consiliul de administratie numeste Directorul general, insarcinat cu conducerea executiva operativa a activitatii Societatii. Directorul general are competenta de a reprezenta Societatea fata de terti si de incheia orice act juridic presupus de activitatea curenta.
Directorul general pune in practica deciziile Consiliului de administratie si ia orice masura necesara in acest scop ori pentru derularea in bune conditiuni a activitatii Societatii.
Directorul general este competent sa angajeze personalul Societatii si sa dispuna concedieri individuale. In cazul directorilor executivi, hotararea de angajare sau de concediere va apartine Consiliului de Administratie.
Executarea operatiunilor curente ale Societatii va fi incredintata unor directori executivi, subordonati Consiliului de administratie si Directorului general. Acestia vor respecta si vor aplica obiectivele si sarcinile trasate de cele doua organe de conducere anterior mentionate.
CONTROLUL societatii. auditorul financiar
Articolul 23 Controlul Societatii
Legalitatea actelor de gestiune si operatiunilor Societatii va fi supusa analizei auditorului financiar si actionarilor.
Societatea ese supusa auditului financiar, conform legilor in vigoare si normelor emise de CNVM si Camera Auditorilor Financiari din Romania.
Actionarii vor avea dreptul sa consulte orice document al Societatii pe care aceasta este obligata sa il puna la dispozitia lor, potrivit legii si prezentului Act Constitutiv.
Articolul 24 Auditorul finaciar
Situatiile financiare ale Societatii vor fi verificate si certificate de un auditor financiar, persoana fizica sau juridica, membru al Camerei Auditorilor Financiari din Romania. Societatea organizeaza auditul intern potrivit normelor speciale elaborate de Camera Auditorilor Financiari din Romania si, daca este cazul, de CNVM.
Auditorul financiar va avea ca atributii:
verificarea evaluarii elementelor patrimoniale in baza carora se elaboreaza si situatiile financiare, potrivit legii si certificarea conformitatii acestora;
verificarea conformitatii activitatilor Societatii cu politicile, programele si managementul acesteia, in conformitate cu prevederile legale;
identificarea metodelor de prevenire a fraudelor si pierderilor la nivelul Societatii;
evaluarea gradului de adecvare si aplicare a controalelor financiare si nefinanciare dispuse de conducerea Societatii in scopul cresterii eficientei economice;
intocmirea rapoartelor cerute de lege si prezentul Act constitutiv;
informarea Consiliului de administratie si/sau Adunarii Generale a Actionarilor cu privire la concluziilor analizelor intreprinse;
participarea la sedintele Adunarilor Generale ale Actionarilor si la cele ale Consiliului de administratie la care a fost invitat/solicitat.
alte atributii prevazute de lege si de Actul Constitutiv.
Auditorul financiar este ales de Adunarea Generala a Actionarilor, pe baza propunerilor Consiliului de administratie. Drepturile si obligatiile auditorului vor fi cuprinse intr-un contract aprobat de Consiliul de administratie.
Incetarea mandatului auditorului inainte de termen, indiferent de motiv, se constata de catre Consiliul de administratie. In acest caz, Consiliul de administratie va desemna provizoriu un nou auditor, pana la data convocarii Adunarii Generale Ordinare care poate desemna provizoriu un nou auditor.
ACTIVITATEA ECONOMICO – FINANCIARA A societatii
Articolul 25 Exercitiul economico-financiar. Contabilitatea si evidenta contabila
Exercitiul economico-financiar incepe la 1 ianuarie si se incheie la 31 decembrie al fiecarui an.
Societatea va organiza contabilitatea proprie, in concordanta cu normele contabile romanesti, cu Reglementarile contabile armonizate cu Directiva a IV-a 78/660 a CEE si cu Standardele Internationale de Contabilitate.
Societatea va tine toate registrele prevazute de lege, inclusiv pe cele prevazute de Legea Societatilor Comerciale.
Articolul 26 Profitul. Fondul de rezerva. Alte fonduri
Profitul realizat de Societate va fi reinvestit in Societate si/sau va fi distribuit actionarilor potrivit hotararii Adunarii Generale Ordinare a Actionarilor, proportional cu numarul de actiuni detinute de fiecare actionar si cu respectarea art. 9.4 de mai sus.
Din veniturile realizate anual, cel putin 5% vor fi puse deoparte in fondul de rezerva, pana cand fondul de rezerva va atinge o suma egala cu cel putin o cincime (20%) din capitalul social al Societatii. Fondul de rezerva constituit se va completa daca, indiferent de motiv, scade su limita anterior mentionata.
Din veniturile realizate se pot constitui fonduri pentru modernizare, cercetare si dezvoltare de noi produse, investitii, reparatii si alte scopuri, dupa cum hotaraste Adunarea Generala Ordinara a Actionarilor sau Consiliul de administratie, dupa caz.
Articolul 27 Personalul Societatii
Personalul Societatii este angajat sau concediat de catre Directorul general sau de Presedintele Consiliului de administratie ori de catre persoanele expres imputernicite in acest sens.
Deciziile privind numirea directorilor executivi sau incetarea raporturilor de munca cu acestia se aproba de Consiliul de administratie si se pun in practica de Directorul general sau alte persoane expres imputernicite.
Drepturile si obligatiile personalului sunt stabilite de catre Consiliul de administratie, in conditiile legii. Negocierea individuala a contractelor cu personalul va fi de competenta Directorului general, directorului executiv competent sau altor persoane expres imputernicite de Directorul general sau Consiliul de administratie.
Articolul 28 Conturi bancare
Societatea va deschide conturi bancare, in lei si valuta, la bancile autorizate din Romania sau din strainatate, cu respectarea legilor romanesti si normelor emise de Banca Nationala a Romaniei.
Pentru deschiderea si operarea conturilor bancare, Consiliul de administratie sau Directorul general vor desemna expres persoanele abilitate si limitele mandatului acestora de competenta ale acestora.
TRANSFORMAREA, DIZolvarea SI LIchidarea. LITIGii. LEGEA APLICABILA
Articolul 29 Transformarea, reorganizarea, dizolvarea si lichidarea Societatii
Societatea va putea fi transformata in alta forma de societate, in baza hotararii Adunarii Generale Extraordinare a Actionarilor.
Cu exceptia cazurilor de lichidare si dizolvare judiciara prevazute de lege, dizolvarea va putea interveni in urma deciziei Adunarii Generale Extraordinare. Aceasta va stabili modalitatea de lichidare si va numi unul sau mai multi lichidatori, carora le va determina puterile si care isi vor exercita prerogativele conform legii.
Dizolvarea si lichidarea Societatii are loc pentru motivele, in conditiile si cu respectarea procedurilor prevazute de Legea Societatilor Comerciale.
Divizarea Societatii sau fuziunea cu alta societate comerciala va avea ca efect crearea unei/unor societati detinute public sau, dupa caz, mentinerea statutului de societate detinuta public.
Articolul 30 Solutionarea litigiilor
Orice litigiu care ar putea interveni pe durata existentei Societatii sau dupa dizolvarea sa, pe parcursul operatiunilor de lichidare voluntara sau intre actionari si administratori, cu privire la afacerile Societatii sau la executarea si/sau interpretarea dispozitiilor prezentului Act Constitutiv, vor fi solutionate pe cale amiabila.
In cazul in care litigiul nu este solutionat amiabil, partile se vor adresa instantelor judecatoresti competente. Legea aplicabila va fi legea romana.
Articolul 31 Legea aplicabila
Prezentul Act constitutiv si raporturile juridice ce se stabilesc in legatura cu Societatea sunt guvernate de legea romana. In lipsa de prevederi ale legislatiei interne, se va putea apela la legislatia europeana si la uzantele internationale specifice.
Articolul 32 Individualitatea clauzelor. Alte clauze
In cazul in care oricare dintre prevederile sau clauzele din prezentul Act Constitutiv vor fi declarate ilegale de catre instanta competenta sau nu vor putea fi aplicate, restul termenilor, clauzelor si conditiilor vor ramane valabile si in vigoare in limitele impuse de lege.
In masura in care o anumita clauza va fi contrara unei dispozitii legale imperative, urmeaza a fi aplicabila respectiva dispozitie legala.
Prevederile prezentului Act Constitutiv se completeaza cu dispozitiile legale in vigoare referitoare la societatile comerciale detinute public, in masura in care nu deroga de la acestea.
Articolul 33 Notificari
Toate comunicarile si notificarile individuale catre actionari sau administratori vor fi facute la adresele indicate in prezentul Act Constitutiv sau in registrul actionarilor sau la adresele ce vor fi comunicate, in scris, de catre actionarii Societatii.
In cazurile prevazute de lege si ori de cate ori se va impune, anumite notificari vor fi aduse la cunostinta publica.
Prezentul Act Constitutiv a fost intocmit in Bucuresti si semnat azi, data autentificarii, in 7 (sapte) exemplare orginale.
Pentru si in numele actionarilor,
[semnaturi imputerniciti]